Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

**din\_\_\_\_\_\_\_\_\_\_\_\_\_\_\_**

**Cu privire la aprobarea proiectului de lege pentru modificarea şi**

**completarea unor acte legislative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege cu privire la modificarea şi completarea unor acte legislative.

|  |  |
| --- | --- |
| **PRIM-MINISTRU** | **Iurie LEANCĂ** |
| Contrasemnează: |  |
| Viceprim-ministru,  Ministrul economiei  Ministrul sănătăţii | Valeriu Lazăr  Andrei Usatîi |
| Ministrul agriculturii şi industriei alimentare | Vasile Bumacov |
| Ministrul finanţelor | Anatol Arapu |
| Ministrul justiţiei | Oleg Efrim |
|  |  |

***Proiect***

**Parlamentul Republicii Moldova**

**Lege**

**pentru modificarea şi completarea unor acte legislative**

Parlamentul adoptă prezenta lege organică.

**Art. I** – Legea nr. 1100-XIV din 30 iunie 2000 cu privire la fabricarea şi circulaţia alcoolului etilic şi a producţiei alcoolice (Monitorul Oficial al Republicii Moldova, 2000, nr. 130-132 art. 917), cu modificările şi completările ulterioare, se modifică şi completează după cum urmează:

1. La articolul 1

noţiunea „producţie alcoolică” se completează în final cu cuvintele „berea, bere specială, băutură pe bază de bere”;

noţiunea „băutură alcoolică” se modifică cu următorul cuprins:

„*băutură alcoolică*– producţie alcoolică, destinată consumului uman, avînd caracteristici organoleptice specifice şi concentraţia alcoolică de minim 15 % în volum,  fabricat fie din distilat de origine agricolă sau din alcool etilic de origine agricolă rectificat, sau prin cupajarea lor, cu sau fără adaos de sucuri, macerate, morse, extracte, produse cu conţinut de zahăr, arome naturale sau substanţe aromatice, alte ingrediente şi apă condiţionată, fie numai din ingrediente naturale;”

după noţiunea „băutură alcoolică tare” se completează cu noţiunile „bere”, „bere specială” şi „băutură pe bază de bere (mix de bere)” cu următorul cuprins:

*bere* – producţie alcoolică spumoasă, saturată cu dioxid de carbon, obţinută prin fermentarea mustului de bere preparat din malţ pentru fabricarea berii, hamei şi/sau produse din hamei, apă şi drojdie de bere fără adaos de alcool etilic, aromatizatori şi aditivi gustativi.

Se admite înlocuirea parţială a malţului pentru fabricarea berii cu cereale nemalţificate, cu condiţia ca masa totală a malţului substituit să nu depăşească 30%.

  Adăugarea zahărului sau a siropurilor de zaharuri se permite cu condiţia ca masa lor să nu depăşească 3% din masa malţului substituit;

  2) *bere specială*– bere obţinută prin fermentarea mustului de bere preparat din malţ pentru fabricarea berii şi/sau cereale nemalţificate, hamei şi/sau produse din hamei sau din bere, cu diversificarea caracteristicilor organoleptice şi fizico-chimice prin utilizarea zahărului sau a siropurilor de zaharuri şi/sau a materiilor prime vegetale, fructelor, pomuşoarelor, sau a produselor de prelucrare a acestora, şi/sau a aditivilor alimentari gustativi şi aromatici naturali.

Berea specială poate fi fabricată conform unei tehnologii speciale fără adaos de alcool etilic, iar conţinutul de bere în berea specială trebuie să fie de cel puţin 80%. Concentraţia alcoolică în berea specială este de cel mult 7% în volum;

3) “*băutură pe bază de bere (mix de bere)* – producţie alcoolică, fabricată pe bază de bere, cu utilizarea zaharului sau a siropurilor de zaharuri şi/sau a materiilor prime vegetale, fructelor, pomuşoarelor, sau a produselor de prelucrare a acestora, şi/sau a aditivilor alimentari gustativi şi aromatici. Concentraţia alcoolică în băutura pe bază de bere este de cel mult 7 % în volum”;

    Băuturile pe bază de bere se produc fără adaos de alcool etilic, iar conţinutul de bere în mixurile de bere trebuie să fie de cel puţin 40%;

1. La articolul 3alineatul (2) litera c) se exclude;

la litera d) sintagma „băuturilor alcoolice tari” se substituie cu sintagma „alcoolului etilic”.

1. La articolul 5 alineatul (2) litera e) se completează după cuvintele „producţiei alcoolice” cu cuvintele „ , cu excepţia berii, berii speciale şi băuturilor pe bază de bere;

”;

litera g) se completează în final cu cuvintele „cu excepţia recipientului de sticlă pentru îmbutelierea berii”;

Articolul respectiv se completează cu litera j) cu următorul cuprins:

j) se interzice ambalarea băuturilor alcoolice tari în ambalaje de desfacere din materiale din plastic;

4. La articolul 6 alineatul (4), cuvintele „băuturilor de tip divin, tip brandy, tip whisky, a băuturilor tip lichior” se substituie cu cuvintele “ rachiului de vin (cu termenul de învechire cel puţin 3 ani), băuturilor alcoolice brandy, whisky, a lichiorurilor”;

1. La articolul 8alineatul (2) litera c) va avea următorul cuprins:

c) confirmă dreptul la comercializarea cu amănuntul a producţiei alcoolice prin înscrierea în autorizaţia de funcţionare la capitolul „Comercializarea următoarelor grupe de mărfuri” a sintagmei „producţia alcoolică”.

1. Articolul 13alineatul (2) litera b) sintagma „de construcţie capitală, cu o suprafaţă de depozitare de cel puţin 500 m2” se substituie cu sintagma „cu o suprafaţă de depozitare de cel puţin 500 m2, cu excepţie pentru bere, bere speciale şi băuturilor pe bază de bere, de construcţie capitală,

la alineatul (3) litera a) după cuvintele „producţiei alcoolice”, se completează cu cuvintele „cu excepţia berii, berii speciale şi băuturilor pe bază de bere”;

1. Articolul 17alineatul (3) se completează cu litera n) cu următorul cuprins:

n) valoarea nutritivă şi energetică, substanţe uscate (pentru bere, bere specială şi băuturi pe bază de bere);”.

1. La articolul 24 alineatul (41), cuvintele „băuturilor de tip divin, tip brandy, tip whisky, a băuturilor tip lichior” se substituie cu cuvintele “ rachiului de vin (cu termenul de învechire cel puţin 3 ani), băuturilor alcoolice brandy, whisky, a lichiorurilor”;
2. Articolul 21 în final se completează cu sintagma „cu excepţia alcoolului etilic”.

10. Articolul 25alineatul (3) se completează cu nouă literă e) cu următorul cuprins:

e) valoarea nutritivă şi energetică, substanţe uscate (pentru bere, bere specială şi băuturi pe bază de bere) .”

11.Articolul 28 la alineatul (1), după cuvintele „Producţia alcoolică ambalată” se completează cu cuvintele „cu excepţia berii, berii speciale şi băuturilor pe bază de bere”;

la alineatul (2)litera b) în final se completează cu cuvintele „cu excepţie la comercializarea berii, berii speciale şi băuturilor pe bază de bere”;

litera c) cuvintele „băuturilor alcoolice” se înlocuiesc cu cuvintele „producţiei alcoolice”.

**Art. II –** Legea viei şi vinului nr.57-XVI din 10 martie 2006, (Republicată în: Monitorul Oficial al Republicii Moldova, 2013, nr. 64-68, art.193), cu modificările şi completările ulterioare, se modifică şi completează după cum urmează:

1. La articolul 14 alineatul (2), cuvintele „distilat pentru divin” şi “divinul” se exclud.
2. Articolul 25 alineatul (3) litera k) va avea următorul cuprins:

k) menţiuni (după caz): referitoare la sulfiţi – „conţine sulfiţi” sau „conţine dioxid de sulf”; referitoare la ouă sau la produsele pe bază de ouă - „conţine ouă”, „conţine proteine din ouă”, „conţine produse din ouă”, „conţine lizozimă de ouă” sau „conţine albumină de ouă”; referitoare la lapte şi la produse pe bază de lapte – „conţine lapte”, „conţine produse din lapte”, „conţine cazeină din lapte” sau „conţine proteine din lapte

1. În articolul 266 cuvintele „şi declaraţiile de producţie a vinului ţărănesc” se exclud.

4. La articolul 27 alineatul (3) se completează cu litera l), cu următorul conţinut:

l) comercializarea cu amănuntul a vinului, produselor pe bază de must şi produselor pe bază de vin cu concentraţia alcoolică mai mare de 1,5 % în volum, cu excepţia zonelor publice expoziţionale stabilite de către autorităţile administarţiei publice locale în zilele declarate sărbători naţionale, este supusă restricţiilor stabilite conform articolului 30 din Legea nr. 1100-XIV din 30 iunie 2000 cu privire la fabricarea şi circulaţia alcoolului etilic şi a producţiei alcoolice.

5. La articolul 323 alineatul (6) cuvintele „de eliberare a facturii fiscale” se substituie cu cuvintele ”livrării (facturării) produsului”;

la alineatul (7) cuvîntul „fiscale” se exclude.

**Art. III –** La articolul 19 din Legea nr. 1227-XIII din 27 iunie 1997 cu privire la publicitate (Monitorul Oficial al Republicii Moldova, 1997, nr. 67-68, art. 555), aliniatul (1) cu modificările şi completările ulterioare, Articolul 19 aliniatul (1), se modifică şi se completează după cum urmează:

„(1) *Publicitatea, promovarea* producţiei alcoolice nu trebuie să fie difuzată:

a)la posturile radio şi televiziune, inclusiv teleshoping-ul, între orele 6.00-22.00.

b)în presa periodică şi mijloacele de informare în masa de orice tip, inclusiv prin intermediul internetului, reţelelor telefonice, telegrafice, trimiterilor poştale;

c) în cinematografe;

d) prin intermediul *publicităţii exterioare* aplicată prin sistemele de comunicare vizuală specificate la art. 16, alin (1)\*.

e) prin plasarea în interiorul şi exteriorul a transportului public, privat şi taxi şi pe biletele de călătorie pentru transportul public;

f) prin plasarea pe mărfurile de îmbrăcăminte, obiectele pentru acoperirea capului, a jocurilor, tenturi, umbrele, mese, veselă etc.

g) prin prezentarea publică în afara ariei prevăzute pentru comercializare, distribuirea gratuită a producţiei alcoolice sau comercializarea la un preţ mai mic decât cel stabilit, în afara expoziţiilor specializate în domeniu;

h) în formă de petrecere a diferitor activităţi, inclusiv prin trageri la sorţ, competiţii, concursuri, jocuri, loterie, care să provoace interesul faţă de producţia alcoolică;

j) prin sponsorizarea pentru producţia alcoolică a evenimentelor şi activităţilor destinate tinerilor cu vârsta sub 18 ani.

Literele a) – i) se exclud.

2.Art. 16 alin. (1) se modifică şi se completează după cum urmează:

după sintagma „alte mijloace tehnice” se adaugă sintagma „şi orice mijloace de transport.

3. Art. 22. Sponsorizarea, se completează cu un nou alineat:

- (7) *Emisiunile sponsorizate de către persoane fizice sau juridice a căror activitate este fabricarea sau comercializarea producţiei alcoolice, pot fi difuzate la posturile de radio şi de televiziune între orele 06.00-22.00*.

**Art. IV –** La articolul 4 din Legea nr. 713-XV din 6 decembrie 2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope (Monitorul Oficial al Republicii Moldova, 2002, nr. 36–38, art. 208), aliniatul (1) se completează cu o litera i), cu următorul conţinut:

i) se interzice difuzarea mesajelor ce ţin de publicitatea şi promovarea producţiei alcoolice în instituţiile pentru copii, de învăţământ şi în cele medicale.”

**Art. V -** În alin. (11) din art. 19 şi alin. (8) din art. 191 ale Codului audiovizualului nr.260 din 27.07.2006, sintagma ”băuturi alcoolice” se substituie cu sintagma ”producţie alcoolică.

**PREŞEDINTELE PARLAMENTULUI IGOR CORMAN**